钦定古今图书集成/明伦汇编/官常典/第059卷 > 东平炀王云
## 钦定古今图书集成/明伦汇编/官常典/第059卷 > 东平炀王云

按《汉书东平思王传》：“思王宇子炀王云。哀帝时，无盐
危山土自起覆草，如驰道状，又瓠山石转立，云及后
谒自之石所祭，治石象瓠山立石束倍草，并祠之。建
平三年，息夫躬、孙宠等共因幸臣董贤告之。是时哀
帝被疾，多所恶，事下有司，逮王、后谒下狱验治，言使
巫傅恭、婢合欢等祠祭诅祝上，为云求为天子。云又”
与知灾异者高尚等指星宿，言“上疾必不愈，云当得
天下。”石立，宣帝起之表也。有司请诛王，有诏废徙房
陵，云自杀，谒弃市。立十七年，国除。